Diari Oficial de la Generalitat Valenciana


Sumari del DOGV 5941, del 27-01-2009 (2009/587)

RESOLUCIÓ de 16 de gener de 2009, del director general de Personal de la Conselleria d'Educació, per la qual es modifica la llista d'aspirants seleccionats en les proves selectives per al Cos de Mestres convocades per l'Orde de 9 d'abril de 2001, de la Conselleria de Cultura i Educació, i la Resolució de 19 de setembre de 2001, de la Direcció General de Personal, per la qual es nomenen els aspirants esmentats funcionaris en pràctiques, en el sentit d'incloure José Vicente Bañuls Benavent com a aspirant seleccionat en virtut del compliment de sentència del Tribunal Suprem.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/587


Data del document
:   16-01-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu
    * personal docent
    * execució de sentència

RESOLUCIÓ de 16 de gener de 2009, del director general de Personal de la Conselleria d'Educació, per la qual es modifica la llista d'aspirants seleccionats en les proves selectives per al Cos de Mestres convocades per l'Orde de 9 d'abril de 2001, de la Conselleria de Cultura i Educació, i la Resolució de 19 de setembre de 2001, de la Direcció General de Personal, per la qual es nomenen els aspirants esmentats funcionaris en pràctiques, en el sentit d'incloure José Vicente Bañuls Benavent com a aspirant seleccionat en virtut del compliment de sentència del Tribunal Suprem. [2009/587]  
Per Orde de 9 d'abril de 2001, de la Conselleria de Cultura i Educació, es van convocar procediments selectius per a l'ingrés en el Cos de Mestres i, publicada la llista d'aspirants que van superar el concurs-oposició, José Vicente Bañuls Benavent va interposar recurs contenciós administratiu núm. 67/02, resolt per sentència núm. 758/04, de 28 de maig de 2004, de la Secció Segona de la Sala contenciosa administrativa del Tribunal Superior de Justícia de la Comunitat Valenciana, amb el següent tenor literal:  
«S'estima el recurs contenciós administratiu interposat per José Vicente Bañuls Benavent contra la resolució de 4 de març de 2002, desestimatòria del recurs d'alçada interposat contra la llista d'aspirants seleccionats en l'especialitat de Música, en el concurs-oposició convocat per Orde de 9 d'abril de 2.001 per a l'ingrés en el cos de Mestres, actes administratius que s'anul·len per ser contraris a dret i, reconeixent la situació jurídica individualitzada de l'actor, es declara el seu dret a una puntuació addicional de 0,05, havent d'obrar l'administració demandada conforme s'ha expressat en l'últim paràgraf del Fonament Segon.»  
Interposat recurs de Cassació núm. 8620/2004, va ser resolt desestimatoriament, per sentència de la Secció Sèptima de la Sala contenciosa administrativa del Tribunal Suprem, de data 5 de novembre de 2008, i en virtut d'això, resolc:  
Primer  
Modificar la puntuació de José Vicente Bañuls Benavent, DNI núm. 20045790, en a l'apartat 6.2 del barem de mèrits de l'esmentada orde de convocatòria, que passa de 0,4500 punts a 0,5000 punts, amb la qual cosa el total de la fase de concurs queda en 6,4899 punts.  
Segon  
Incloure en la llista d'aspirants que han superat les proves selectives per a ingressar en el Cos de Mestres, convocades per Orde de 9 d'abril de 2001, en l'especialitat de «Música», pel torn d'ingrés lliure, a José Vicente Bañuls Benavent, amb la puntuació global de 6,4899 punts, de conformitat amb el que preveu la base 9 de l'orde de convocatòria.  
Tercer  
Modificar la Resolució de 19 de setembre de 2001, del director general de Personal, per la que es nomena funcionaris en pràctiques del cos de Mestres als aspirants seleccionats en el dit procediment selectiu, en el sentit d'incloure en la mateixa a José Vicente Bañuls Benavent.  
Quart  
Atés que José Vicente Bañuls Benavent va superar el procediment selectiu convocat per Orde de 23 d'abril de 2003, de la Conselleria de Cultura i Educació, per a ingrés en el cos de Mestres per la mateixa especialitat, no procedix la presentació de documents ni la realització de la fase de pràctiques, per la qual cosa únicament correspon reconéixer-li efectes com a funcionari de carrera en l'esmentat cos des del 1 de setembre de 2002.  
Quint  
Per la Direcció General de Personal es proposarà el seu nomenament de funcionari de carrera del cos de Mestres per especialitat de «Música» al Ministeri d'Educació, Esport i Política Social, que aprovarà i publicarà el seu ingrés amb els dits efectes.  
Sext  
Contra la present resolució, que posa fi a la via administrativa, d'acord amb el que preceptua l'article 109, de les Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.  
València, 16 de gener de 2009.- El director general de Personal: David Barelles Adsuara.